Annæus Johannes Schjødt

Annæus Johannes Schjødt (født 2. mai 1857 i Kristiania, død 24. april 1923) var en norsk jurist og politiker. Han representerte Venstre på Stortinget 1895–1900, praktiserte i en årrekke som  høyesterettsadvokat og var Norges regjeringsadvokat fra 1917 til sin død i 1923. Han markerte seg som progressiv liberaler og var både medstifter og styremedlem i Norsk Kvinnesaksforening.

 Familie 
Han var gift med kvinnesaksforkjemperen Laura Marie Rømcke (født i 1860), og fikk tre sønner som alle ble høyesterettsadvokater. Både han og ektefellen Laura var medstiftere av Norsk Kvinnesaksforening i 1884;«Indbydelse til at indtræde i Norsk Kvindesags-Forening stiftet den 28de Juni 1884», Bergens Tidende, 18. november 1884 begge var også styremedlemmer i foreningen i 1880-årene. Den nesteldste sønnen Annæus Schjødt d.e. (født 1888) skulle med tiden bli aktor i lagmannsrettssaken mot Vidkun Quisling. Hustruen Laura døde i 1893, og Annæus Johannes Schjødt giftet seg på nytt med journalisten og forfatteren Edle Hartmann Schjødt, som han i 1901 fikk datteren Siri med.http://digitalarkivet.arkivverket.no/ft/person/pf01036392040272

 Politiker 
Han representerte partiet Venstre på Stortinget i perioden 1895–1900. Som stortingsmann var han innvalgt for valgkretsen Kristiania, Hønefoss og Kongsvinger.

 Jurist 
Annæus Johannes Schjødt ble sakfører, og etter hvert høyesterettsadvokat.

I 1917 ble han utnevnt til regjeringsadvokat, et embete han hadde frem til sin død i 1923.http://www.regjeringsadvokaten.no/nb/historikk

 Referanser 

 Eksterne lenker 

  Norsk biografisk leksikon om sønnen Annæus Schjødt d.e. – artikkelen omtaler innledningsvis Annæus Johannes Schjødt


Kategori:Norske advokater
Kategori:Norske regjeringsadvokater
Kategori:Stortingsrepresentanter fra Venstre
Kategori:Stortingsrepresentanter 1895–1897
Kategori:Stortingsrepresentanter 1898–1900
Kategori:Medlemmer av Norsk Kvinnesaksforening